Radoslav Akerman
Radoslav Efraim Akerman (1. 8. 1907, Bjelovar - 3. 5. 1987, Zadar), jugoslavenski ginekolog i učesnik Narodnooslobodilačke borbe.

Biografija 
Prim. dr. Radoslav Akerman je rođen 1. 8. 1907 u bjelovarskoj židovskoj porodici. Gimnaziju je pohađao u Sušaku, a Medicinski fakultet Sveučilišta u Zagrebu je završio 1931 godine. Od 1932 do 1936 specijalizirao je ginekologiju i porodništvo u Pragu. Privatnu praksu je obavljao u Zagrebu do 1941 godine tj. uspostave Nezavisne Države Hrvatske (NDH). Narodnooslobodilačkoj borbi (NOB) se priključio u septembru 1943 godine. U NOB-u je dr. Akerman bio liječnik bolnice Papučko-krndijskog partizanskog odreda, a zatim upravnik bolnice Vojnog područja Slavonska Požega. Nakon Drugog svjetskog rata postao je primarijus i šef ginekološko-porođajnog odjela Opće bolnice u Zadru, koji je vodio do umirovljenja 1972 godine. Od 1948 do 1972 bio je ravnatelj Škole za medicinske sestre primaljskog smjera u Zadru. Uz pedagoški rad-u Primaljskoj školi, bavio se problemom ublaživanja boli u ginekologiji i porodništvu, psihosomatskim poremećajima u ginekologiji, vaginalnim flourom i problematikom dilatacije cervikalnog kanala. Dr. Akerman je od 1952 do 1955 bio predsjednik zadarske podružnice Zbora liječnika SR Hrvatske. Za života je dobio nekoliko odlikovanja te Nagradu grada Zadra. Bio je oženjen za Branku Rahelu Akerman. Dr. Radoslav Akerman je preminuo 3. 5. 1987 godine, i sahranjen je na židovskom dijelu zagrebačkog groblja Mirogoj.

Reference

Literatura 

 

Biografije, Bjelovar
Jugoslavenski Jevreji
Jevreji u Narodnooslobodilačkoj borbi
Jugoslavenski partizani
Jugoslavenski liječnici
Jevrejski liječnici
Sahranjeni na groblju Mirogoj u Zagrebu
Diplomanti Medicinskog fakulteta Sveučilišta u Zagrebu